कैजुअल लुक में खूबसूरत दिखी मां- बेटी की जोड़ी, साथ में दिए पोज
रवीना टंडन को हाल ही में उनकी बेटी राशा थडानी के साथ मुंबई में देखा गया। इस दौरान दोनों कैजुअल लुक में नजर आए। इस दौरान का एक वीडियो सोशल मीडिया पर सामने आया है, जिसमें 18 साल की राशा अपनी मां के साथ पोजMother-daughter duo looked beautiful in casual look, posed together
रवीना टंडन को हाल ही में उनकी बेटी राशा थडानी के साथ मुंबई में देखा गया। जहां दोनों कैजुअल लुक में नजर आए। इस दौरान का एक वीडियो सोशल मीडिया पर सामने आया है। वीडियो में 18 साल की राशा अपनी मां के साथ पोज देती हुई नजर आ रही हैं।
राशा- रवीना का लुक 
वीडियो में 48 साल की रवीना लाइट पिंक को-ऑर्ड सेट में दिखाई दे रही हैं। उन्होंने पिंक टॉप के साथ मैचिंग ट्राउजर पहना हुआ है, जिसमें वह काफी खूबसूरत लग रही हैं। वहीं, राशा ब्लैक एंड व्हाइट लुक में दिखीं। उन्होंने व्हाइट टी-शर्ट के साथ ब्लैक ट्राउजर पहना हुआ है। उनका ये लुक काफी स्टाइलिश लग रहा है। इस दौरान दोनों ने पैपराजी को जमकर पोज दिए।
फैंस ने की तारीफ'
मां-बेटी की इस खूबसूरत जोड़ी पर फैंस खूब प्यार लुटा रहे हैं। वीडियो पर एक यूजर ने कमेंट करते हुए लिखा, 'मां- बेटी कम दोनों बहनें ज्यादा लग रही हैं'। दूसरे ने लिखा, 'ब्यूटीफुल'। तीसरे ने कमेंट करते हुए लिखा, 'राशा, रवीना मैम की कॉपी लगती हैं'।
जल्द बॉलीवुड डेब्यू करेंगी रवीना की बेटी 
रवीना टंडन की बेटी राशा जल्द ही बॉलीवुड डेब्यू करने वाली हैं। राशा ने हाल ही में मुंबई के धीरूभाई अंबानी इंटरनेशनल स्कूल से अपना ग्रेजुएशन पूरा किया है। ​​​​​​ग्रेजुएशन पूरा होते ही वह अजय देवगन के भतीजे अमन देवगन के साथ बॉलीवुड में डेब्यू कर रही हैं। निर्देशक अभिषेक कपूर इस नई जोड़ी को लॉन्च करने वाले हैं।
अभिषेक ने इससे पहले सुशांत सिंह राजपूत की फिल्म केदारनाथ से सारा अली खान को लॉन्च किया था। इस फिल्म में राशा के साथ अजय देवगन और डायना पेंटी भी नजर आएंगे। रिपोर्ट्स की माने तो ये फिल्म फरवरी 2024 में रिलीज होगी।